CELEX: 62010CO0496
Language: el
Date: 2012-01-19
Title: Διάταξη του Δικαστηρίου (έκτο τμήμα) της 19ης Ιανουαρίου  2012. # Ποινική δίκη κατά Aldo Patriciello. # Αίτηση για την έκδοση προδικαστικής αποφάσεως: Giudice di Pace di Venafro - Ιταλία. # Άρθρο 104, παράγραφος 3, πρώτο εδάφιο, του Κανονισμού Διαδικασίας - Μέλος του Ευρωπαϊκού Κοινοβουλίου - Πρωτόκολλο περί των προνομίων και ασυλιών - Άρθρο 8 - Ποινική διαδικασία αφορώσα το αδίκημα της εξυβρίσεως - Δηλώσεις πραγματοποιηθείσες εκτός των χώρων του Ευρωπαϊκού Κοινοβουλίου - Έννοια της γνώμης που εκφράζεται στο πλαίσιο της ασκήσεως των βουλευτικών καθηκόντων - Ασυλία - Προϋποθέσεις. # Υπόθεση C-496/10.

Διάταξη του Δικαστηρίου (έκτο τμήμα) της 19ης Ιανουαρίου 2012 — Ποινική δίκη κατά Patriciello
      (Υπόθεση C‑496/10)
      «Άρθρο 104, παράγραφος 3, πρώτο εδάφιο, του Κανονισμού Διαδικασίας — Μέλος του Ευρωπαϊκού Κοινοβουλίου — Πρωτόκολλο περί των προνομίων και ασυλιών — Άρθρο 8 — Ποινική διαδικασία σχετική με το αδίκημα της εξυβρίσεως — Δηλώσεις πραγματοποιηθείσες εκτός των χώρων του Ευρωπαϊκού Κοινοβουλίου — Έννοια της γνώμης που εκφράζεται στο πλαίσιο της ασκήσεως των βουλευτικών καθηκόντων — Ασυλία — Προϋποθέσεις»
      Προνόμια και ασυλίες της Ευρωπαϊκής Ένωσης — Μέλη του Ευρωπαϊκού Κοινοβουλίου — Ασυλία για τις γνώμες που εκφράζονται και τις ψήφους που δίνονται στο πλαίσιο της ασκήσεως των καθηκόντων τους — Έννοια της γνώμης που εκφράζεται στο πλαίσιο της ασκήσεως των βουλευτικών καθηκόντων — Εφαρμογή στο πλαίσιο ένδικης διαδικασίας κινηθείσας κατά μέλους του Κοινοβουλίου — Αρμοδιότητα του εθνικού δικαστηρίου που έχει επιληφθεί της υποθέσεως (Πρωτόκολλο περί των προνομίων και ασυλιών της Ευρωπαϊκής
         Ένωσης, άρθρο 8) (βλ. σκέψεις 15-17, 19 και διατακτ.)
      
      Αντικείμενο 
      
         
               Αίτηση προδικαστικής αποφάσεως — Ufficio del Giudice di Pace di Venafro — Ερμηνεία των άρθρων 9 και 10 του Πρωτοκόλλου περί
                  των προνομίων και ασυλιών των Ευρωπαϊκών Κοινοτήτων (ΕΕ 2006, C 321E, σ. 318) — Μέλος του Ευρωπαϊκού Κοινοβουλίου κατηγορούμενο
                  για εξύβριση κατόπιν ψευδούς καταμηνύσεως από όργανο της τάξεως — Έννοια της γνώμης που εκφράζεται στο πλαίσιο της ασκήσεως
                  των βουλευτικών καθηκόντων
               
            Διατακτικό 
      Το άρθρο 8 του Πρωτοκόλλου περί των προνομίων και ασυλιών της Ευρωπαϊκής Ένωσης που έχει προσαρτηθεί στις Συνθήκες ΕΕ, ΛΕΕ
         και ΕΚΑΕ έχει την έννοια ότι μια δήλωση ευρωβουλευτή εκτός των χώρων του Ευρωπαϊκού Κοινοβουλίου λόγω της οποίας ασκήθηκε
         εναντίον του ποινική δίωξη στο κράτος μέλος καταγωγής του για το αδίκημα της εξυβρίσεως δεν συνιστά γνώμη εκφρασθείσα κατά
         την άσκηση των βουλευτικών καθηκόντων και καλυπτόμενη από την ασυλία που προβλέπει η ως άνω διάταξη, παρά μόνον αν η δήλωση
         αυτή αποτελεί έκφραση υποκειμενικής εκτιμήσεως η οποία έχει άμεσο και πρόδηλο σύνδεσμο με την άσκηση των εν λόγω καθηκόντων.
         Στο αιτούν δικαστήριο εναπόκειται να ελέγξει εάν οι προϋποθέσεις αυτές πληρούνται στην υπόθεση της κύριας δίκης.